google/wiki40b huggingface dataset:
नई दिल्ली काली बाड़ी मंदिर

इतिहास

यहां मनाया जाने वाला दुर्गा पूजा का उत्सव, दिल्ली शहर की सबसे पुरानी दुर्गा पूजाओं में गिना जाता है। यहां पहली बार १९२५ में दुर्गा पूजा की गई थी। इस काली बारी का मूल मंदिर बांग्ला साहिब मार्ग (तत्कालीन बैरार्ड रोड) पर स्थित था और वहां तब स्थानीय बंगाली समुदाय प्रतिवर्ष दुर्गा पूजा के लिए एकत्रित हुआ करते थे। १९३१ में इस मंदिर को वर्तमान मंदिर के स्थान पर स्थानांतरित किया गया था। तब से आज तक यह दिल्ली में सैकड़ों पूजा समितियों के लिए सम्पर्क एवं केन्द्र बिंदु बना हुआ है, और दिल्ली के बंगाली समुदाय में व्यापक रूप से प्रतिष्ठा पाता है। दिल्ली में दुर्गा पूजा १९१० कश्मीरी गेट में आरम्भ हुई थी जो दिल्ली दुर्गा पूजा समिति द्वारा आयोजित की गई थी। तदोपरांत तिमारपुर में तिमारपुर दुर्गा पूजा समिति और सिविल लाइन्स में सिविल लाइंस पूजा समितियों द्वारा १९१४ में आयोजित की गई थी।
यहां की काली बाड़ी में दुर्गा पूजा उत्सव आज भी परंपरागत शैली में आयोजित किया जाता है, जिसमें परंपरागत एकचालदार ठाकुर (मूर्तियों के लिए एक फ्रेम) और शिलाल काज शामिल हैं। यहां के पूजा अनुष्ठान में १९३६ से आज तक कोई परिवर्तन नहीं किया गया है। पारंपरिक प्रतियोगिताओं रवींद्र संगीत और पाठ भी अभी भी आयोजित किये जाते हैं। कारीगरों को पूजा मंडल बनाने के लिए कोलकाता से बुलवाया जाता है।

भौगोलिक स्थिति

यह मन्दिर नई दिल्ली के मन्दिर मार्ग पर प्रसिद्ध बिड़ला मन्दिर के निकट ही स्थित है। यह कनाट प्लेस के पश्चिम में लगभग २ किलोमीटर पर स्थित है। 
निकटतम दिल्ली मेट्रो स्टेशन है रामकृष्ण आश्रम मार्ग, दिल्ली। कालीबाड़ी के बराबर में ही लद्दाख बौद्ध विहार भी स्थित है। निकटवर्ती क्षेत्रों में गोल मार्किट, काली बाड़ी मार्ग, डॉ.राम मनोहर लोहिया अस्पताल, रानी झांसी मार्ग, झण्डेवालान, आदि हैं।
गो अभ्यारण मध्यप्रदेश

गो अभ्यारण्य गो वंश विकास की एक नई परिकल्पना है
यंहा गो वंश मुक्त रूप से रह सकता हैं
भारत मे मध्यप्रदेश के शाजापुर में पहला गो अभयारण्य
बनाया गया है गाय का व्यवसाय हेतु उपयोग नही
होता शाजापुर में जमीनी मैदान ख़ूब हैं
व गहन चरागाह इस कारण यह गो अभयारण्य बनाया
गया है साथ ही इनके लिये भूसे की व्यवस्था भी
की जाती है सर्व ऋतु में देख रेख चलती है
अभयारण्य! मतलब गायों के लिए अभयारण्य. अभयारण्य सामान्यत: वन्य पशुओं के लिए होता है. आजकल लोगों का शिकार का शौक बहुत बढ़ा है. इतना कि, वन्य पशुओं की कुछ प्रजाति नष्ट होने का खतरा निर्माण हुआ है. इस कारण उनके लिए अनेक स्थानों पर अभयारण्य हैं. उन अभयारण्यों में वन्य पशु निर्भय होकर धूम सकते है.
लेकिन गायों के लिए अभयारण्य! कल्पना विचित्र लगने जैसी है. लेकिन ऐसा अभयारण्य मध्य प्रदेश में निर्माण किया जा रहा है. इस राज्य के शाजापुर जिले में के आगर इस गॉंव में मध्य प्रदेश सरकार ने १३५० एकड़ भूमि आरक्षित की है. प्रारंभ में उसके लिए २ करोड़ रुपयों की राशि भी दी है.
मध्य प्रदेश में गोवध बंदी का कडा कानून है. उस सरकार ने वह कानून पास किया और हाल ही में उसे राष्ट्रपति की मंजुरी मिली. सरकारी अंदाज के अनुसार राज्य में करीब सव्वा दो करोड़ गोवंश – मतलब गाय, बैल और बछड़ें – हैं. लेकिन उनके लिए आवश्यक गोचर (चारागाह) की भूमि दिनोंदिन कम हो रही है. भिन्न-भिन्न प्रजाति की गायों की वंशवृद्धि के लिए सरकार ने राज्य के सात विभाग बनाएं है. वहॉं विशिष्ठ गोवंश वृद्धि के लिए व्यवस्था की गई है. जैसे : हरयाणवी, थरपाकर, मालवी, नेमाडी इत्यादि. मध्य प्रदेश सरकार का इस योजना के लिए मुक्त कंठ से अभिनंदन करना चाहिए.
टाइफ़ून टिप

प्रभाव

टाइफ़ून टिप रिकॉर्ड  किया हुआ सबसे बड़ा उष्णकटिबंधीय चक्रवात था, जो १३८० मील (२२२० किमी) का व्यास का था, अगस्त १९५१  में टाइफून मार्गे द्वारा सेट किए गए ७०० मील (११३० किमी) के पिछले रिकॉर्ड से लगभग दोगुने। अपने सबसे बड़े टिप में, संयुक्त राज्य अमेरिका के करीब आधे आकार का था। चोटी की तीव्रता पर टाइफून टिप की केंद्र  का तापमान 30 डिग्री सेल्सियस (86 डिग्री फारेनहाइट) था और इसे अपवादतः उच्च माना गया था। 160 मील प्रति घंटे (260 किमी / घं) की 10 मिनट की निरंतर हवाओं के साथ, टाइफ़ून टिप जापान मौसम विज्ञान एजेंसी द्वारा पूर्ण उष्णकटिबंधीय चक्रवात सूची में सबसे बड़ा और भयंकर चक्रवात है। 
१९७५  में सुपर टाइफ़ून जून द्वारा निर्धारित पिछले रिकॉर्ड की तुलना में 870 "एम् बार"  (25.6 9 एचएच), 6 एमबार (0.18 एचएच) के दबाव के साथ, तूफान रिकॉर्ड पर सबसे तीव्र उष्णकटिबंधीय चक्रवात था।   एक विस्तृत अध्ययन के बाद, तीन शोधकर्ताओं ने निर्धारित किया कि १९९५  में एंजेला और १९९२  में गेय की  ,टाइफ़ून टिप की तुलना में अधिक डीवोरक संख्या दर्ज की गई और निष्कर्ष निकाला कि दोनों में से एक या दोनों टाइफ़ून टिप से  अधिक तीव्र हो सकते है। हाल के  अन्य  तूफानों को शिखर से टिप की तुलना में गहरा भी हो सकता है; उदाहरण के लिए, 2013 की टाइफ़ून टिप के लिए सैटेलाइट-व्युत्पन्न तीव्रता का अनुमान है कि इसका मूल दबाव 858 एम्बार (25.34 एचएच) से भी  कम हो सकता है।
क्षुपभूमि

क्षुपभूमि (scrubland) किसी ऐसे भूक्षेत्र को कहा जाता है जहाँ के वनस्पतियों में क्षुपों (यानि झाड़ियों) प्रधान हो। अक्सर ऐसे इलाक़ों में घास, बूटियाँ और जड़प्रधान पौधे (जिनकी जड़ें में ऊर्जा जमा करी जाने से वह मोटी हो जाती हैं, मसलन अदरक) भी विस्तृत होते हैं। क्षुपभूमि प्राकृतिक होती है या फिर मानवीय गतिविधियों के कारण भी बन सकती है। कभी-कभी वन में आग लगने के कारण वृक्ष जल जाते हैं और कुछ वर्षों के काल के लिये यहाँ क्षुप ही फैले हुए होते हैं जिसके बाद धीरे-धीरे पेड़ों के बढ़ने से यह फिर से क्षुपभूमि से परिवर्तित होकर वन बन जाती है। अगर समय-समय पर प्राकृतिक कारणों से अग्नि का प्रकोप हो तो ऐसे स्थान स्थायी रूप से भी क्षुपभूमि बने रह सकते हैं।
संचायक (उर्जा का)

संचायक (Accumulator), ऊर्जा संचित करनेवाला उपकरण है। द्रवइंजीनियरी (hydraulics) मे द्रवचालित संपीडक तथा उत्थापक (elevator) को शक्ति (power) प्रदान करने के लिए, एक प्रकार का संचायक होता है, जिसके ऊर्ध्वाधर बेलन में मज्जक (plunger) भारी भार से भारित रहता है। बेलन में पानी, जो भारयुक्त मज्जक उठा देता है, पंप द्वारा भर दिया जाता है। भारयुक्त मज्जक की क्रिया के कारण उच्चदाब पर पानी तीव्रता से विसर्जित होता है, जिससे यंत्रों को चलाने के लिए द्रवचालित शक्ति प्राप्त होती है। संचायक अल्पकाल के लिए बड़े परिणाम में शक्ति संभरित करता है और इसका भरण निम्न शक्तिवाले पंप से हो सकता है। जल-विद्युत्शक्ति प्रणाली में संचायक संयंत्र के रूप में दूसरे प्रकार के संचायक का उपयोग किया जाता है। ब्रिटेन में संचायक बैटरी (storage battery) को भी संचायक कहते हैं।
उमर करामी

उमर अब्दुल हमीद करामी अरबी: عمر عبد الحميد كرامي‎; 7 सितम्बर 1934 – 1 जनवरी 2015) लेबनान के राजनीतिज्ञ थे जो दो बार वहाँ के प्रधानमंत्री बने। लम्बी बिमारी के बाद १ जनवरी २०१५ को ८० वर्ष की आयु में उनका निधन हो गया।
तज़ावा झील

इतिहास

तज़ावा झील को मीजी काल में नामित किया गया था, जब आसपास की तलहटी स्थिर हो गई थी। हालांकि, इस झील को ऐनु लोगों के नाम से जाना जाता था, और नाम "तज़ावा" को ऐनु भाषा तापुकोपू ("शीर्ष के साथ पहाड़ी") से लिया गया हैं। इस झील की सुंदरता को पौराणिक पुरूष तात्सुको के साथ भी जोड़ा गया है, जिसक मूल अज्ञात हैं। तज़ावा के किनारे के निकट ही तात्सुको का कांस्य प्रतिमा लगाई गई हैं। तात्सुको, सदा जवान और सुंदरता के लिए, एक झील-देवी में बदल गया था। यसुटेक फनकोशी द्वारा निर्मित और स्थापित तात्सुको की मूर्ति के पीछे का स्पष्ट नीला पानी, शुध्दता और सुंदरता का प्रतीक दर्शाती हैं। मुर्ति का अनावरण 12 अप्रैल, 1968 को किया गया था।

भूगोल

तज़ावा झील की अत्यधिक गहराई, और लगभग गोलाकार संरचना के कारण, इसे ज्वालामुखीय गतिविधि से बना ज्वालामुखीय झील या उल्का सघांत के कारण बने गड्ढ़े में बना झील माना जाता हैं। झील की गहराई को पहली बार 1909 में जापानी भूविज्ञानी तनाका अकामारो ने एक रस्सी के माध्यम से 397 मीटर की गहराई मापा था। 1926 में अकीता प्रांतीय फिशरीज प्रयोग स्टेशन सर्वेक्षण ने एक तार रस्सी का उपयोग करके 413 मीटर की गहराई का संकेत दिया था। 1937-1940 तीन साल के सर्वेक्षण के दौरान, भूविज्ञानी योशिमा नोबुयोशी ने झील के नीचे का सर्वेक्षण किया, और 425 मीटर (1,394 फीट) का सबसे गहरे बिंदु का पता लगाया। सर्वेक्षण में झील के उत्तर-पश्चिम की ओर लगभग एक किलोमीटर की गहराई वाले दो छोटे ज्वालामुखी शंकु और अवसादन जमा पाया गया। इन निष्कर्षों ने इस सिद्धांत को बल दिया कि झील 1.4 करोड़ साल पहले ज्वालामुखी विस्फोट से उत्पन्न हुआ था।

जलविज्ञान

तज़ावा झील की सतह से ऊंचाई 249 मीटर है, और इसके सबसे गहरी बिन्दु, समुद्रतल से 174.4 मीटर नीचे है। इस गहराई के कारण, झील के सर्दियों में पूरी तरह जम जाने की कोई संभावना नहीं हैं। 425 मीटर (1,394 फीट) की गहराई के साथ, यह होकाइदो के शिकोत्सू झील (423.4 मीटर) की तुलना में थोड़ा ज्यादा गहरा हैं, और यह दुनिया की 17वीं सबसे गहरी झील हैं। तज़ावा झील का कोई प्राकृतिक प्रवाह नहीं हैं, और 1931 में, माशु झील के साथ तुलना में इसकी पारदर्शिता 31 मीटर मापी गई थी। हालांकि, पनबिजली संयंत्र सुविधाओं और कृषि अपवाह के निर्माण के कारण, और तमागावा गर्म चश्मा ऊष्ण स्रोत से अत्यधिक अम्लीय पानी के इसमें मिलने से, पारदर्शिता 4 मीटर से भी कम हो गई हैं, और 1940 के अंत तक झील इतनी अम्लीय (पीएच 4.3) हो गया कि यह अब कृषि सिंचाई में भी उपयोग नहीं हो सकेगा। 1972 में 1991 तक जापानी सरकार ने चूने के द्वारा अम्लीयता की समस्या को सुधारने के प्रयास किया। हालांकि, वर्ष 2000 में, झील में अभी भी 200 मीटर की गहराई पर 5.14 की अम्लता और 400 मीटर गहराई पर 4.91 अम्लता थी, जिससे यह स्पष्ट है कि अभी तक पूर्ण रूप से सुधार नहीं हो सका हैं।
मर्करी(II) सल्फेट

मर्करी (II) सल्फेट एक अकार्बनिक यौगिक है।
राष्ट्रीयकरण

किसी सरकार (राष्ट्रीय या प्रादेशिक) द्वारा किसी निजी स्वामित्व वाली वस्तु को सार्वजनिक वस्तु में बदलना राष्ट्रीयकरण (नेशनलाइजेशन) कहलाता है। उदाहरण के लिए किसी निजी बैंक को राष्ट्रीयकृत करके सार्वजनिक बनाया जा सकता है और भारत में १९६९ में ऐसा ही हुआ था। राष्ट्रीयकरण के अन्तर्गत यह भी आता है जिसमें सरकार के किसी निचले स्तर की सम्पत्ति को ऊपरी स्तर पर ले जाया जाय, जैसे नगरपालिका की किसी सम्पत्ति को प्रदेश की सम्पत्ति घोषित करना'
राष्ट्रीयकरण की विपरीत प्रक्रिया का नाम 'निजीकरण' (प्राइवेटाजेशन) है।
जिरकोनियम आर्थोसिलिकेट

जिरकोनियम आर्थोसिलिकेट एक अकार्बनिक यौगिक है।
संवेद

संवेद या इन्द्रियबोध (sense) उन शारीरिक क्षमताओं को कहते हैं जिनसे प्राप्त हुए ज्ञान से किसी जीव को अपने वातावरण का बोध होता है। मनुष्यों में पाँच प्रमुख संवेदी अंग (इन्द्रियाँ) हैं- देखना (आँखों से), सुनना (कानों से), छूना (त्वचा से), सूंघना (नाक से) और स्वाद लेना (जीभ से)। किन्तु मनुष्य में इनके अलावा भी बहुत से संवेदों को ग्रहण करने की क्षमता होती है, जैसे ताप आदि। अन्य जानवरों में अलग इन्द्रियबोध होते हैं, जिसे की कुछ मछलियों में पानी के दबाव के लिए इन्द्रियाँ होती है जिनसे वे आराम से बता पाती हैं के आसपास कोई अन्य मछली हिल रही है के नहीं। कुछ अन्य जानवर पानी में विद्युत् या चुम्बकीय क्षेत्रों में परिवर्तन को भांप लेते हैं - या शिकार करने के लिए बहुत लाभकारी होती है क्योंकि हर अन्य जीव अपने आसपास विद्युत् क्षेत्र पर प्रभाव डालता है।

संवेद और अवगम में अंतर

जैसे ही इन्द्रियाँ अपने वातावरण में किसी चीज के बारे में ज्ञान प्राप्त कर लेती हैं, उस वस्तु का शारीरिक रूप से "इन्द्रियबोध" हो जाता है। अभी मस्तिष्क ने इसका अर्थ नहीं निकाला होता। मस्तिष्क की कुछ ऐसी चोटें और रोग होतें हैं जिनमें किसी व्यक्ति को चीजें तो दिखती हैं लेकिन उनका बोध नहीं हो पाता। "विज़ुअल ऐग्नोज़िया" नाम के रोग में व्यक्ति चीज देखकर उसका विवरण दे सकता है लेकिन उसे पहचानता नहीं, जैसे एक घोड़ा देखकर उसकी सटीक चित्र हाथ से बनाने में सक्षम है लेकिन यह नहीं पहचान पता के यह एक घोड़ा है। कारण यह है कि इन व्यक्तियों में इन्द्रियबोध तो बिलकुल ठीक होता है लेकिन अवगम की प्रक्रिया में कुछ समस्या हुई होती है।
राय कृष्णदास

जीवनवृत्त

इनका जन्म वाराणसी में हुआ था।

रचनाएँ

राय कृष्णदास की महत्त्वपूर्ण रचनाओं में से 'साधना' कहानी संग्रह (1919 ई.), 'अनाख्या' (1929 ई.), 'सुधांशु' (1929 ई.) मुख्य हैं। 'प्रवाल' गद्य गीतों का संग्रह है, जो 1929 ई. में प्रकाशित हुआ। भारतीय चित्रकला और मूर्तिकला पर वैसे तो पाश्चात्य विद्वानों ने बहुत कुछ लिखा है, किन्तु हिन्दी में विशेष अभिरुचि और विश्लेषण के साथ राय कृष्णदास की पुस्तकों ने हिन्दी साहित्य को सर्वांगपूर्ण बनाने में सहायता दी है।
अंगज (अलंकार)

भेद

अंगज अलंकार के संस्कृत काव्यशास्त्र में उपर्युक्त आधार पर तीन भेद निश्चित किए गए हैं-

भाव अलंकार

धनंजय ने भरत को आधार मानते हुए कहा है, निर्विकारात्मकात्सत्वादभावस्तत्राद्यविक्रिया (दशरूपक, 2.33) अर्थात्‌ निर्विकार चित्त में यौवनोद्गम के समय आरंभ होने वाला विकार रूप आदि स्पंद ही भाव है। जिस प्रकार बीज का आदि विकार अंकुर के रूप में फुटने के पहले स्थूलता आदि के रूप में प्रकट होता है उसी प्रकार यौवनोद्गम के साथ मन में जिस कामविकार का वपन होता है वही ‘भाव’ कहलाता है।

हाव अलंकार

भरत ने (ना. 24.9) कहा है, सत्व भाव के उद्रेक के साथ अन्य व्यक्ति के प्रति व्यंजित होता है और इसी की विभिन्न स्थितियों से संबद्ध हाव देखे जा सकते हैं। धनंजय के अनुसार हेलादय श्रृंगारोहावोक्षिभ्रूविकारकृत (दशरूपक 2.34) अर्थात्‌ भाव की वह विकसित अवस्था जिसमें भोगेच्छा प्रकाशक कटाक्षपात आदि विकार प्रकट होने लगते हैं, हाव कहलाती हैं। मन में अवस्थित भाव ही हाव रूप में विशेष व्यक्त हो जाता है। संस्कृत के पंडित भानुदत्त ने लीलाविलासादि दस अलंकारों को हाव कहा है। नारी की स्वाभाविक चेष्टा को वह हाव मानते हैं। पुरुषों में भी लक्षित होने वाले विब्वोक, विलास, विच्छित्ति तथा विभ्रम केवल उपाधि स्वरूप ही उनमें होते हैं। यद्यपि संस्कृत में हाव को अंगज अलंकार का भेद कहा है तथापि हिंदी में हाव शब्द का प्रयोग पूरे सात्विक अलंकारों के लिए होता है।

हेला अलंकार

भरत (वा. 24.11) ने, ललित अभिनय द्वारा अभिव्यक्त शृंगार रस पर आधारित प्रत्येक व्यक्ति के भाव को हेला की संज्ञा दी है। धनंजय ने हेला का लक्षण इस प्रकार दिया है, स एव. हेला सुव्यक्तश्रृंगाररससूचिका (दसरूपक 2.34), अर्थात्‌ शृंगार की सहज संकेतक अभिव्यक्ति। हिंदी में हेला को हाव के अंतर्मन माना गया है।
सर्च इंजन मार्केटिंग

सर्च एंजिन मार्केटिंग (एसइओ) एक तरह का इंटरनेट मार्केटिंग है जो वेबसाइटों को खोज इंजन परिणाम पृष्ठों (एसइआरपि) के माध्यम से अनुकूलन और विज्ञापन द्वारा उनकी दृश्यता को बढ़ाने के द्वारा बढ़ावा देता है।  एस एम खोज इंजन परिणाम पृष्ठों में एक उच्च रैंकिंग प्राप्त करने के लिए वेबसाइट की सामग्री का समायोजित या पुनर्लेखन, सर्च एंजिन ओप्टिमैसेश्न्न (एसईओ) के उपयोग से या पेय पर क्लिक लिस्टिंग के उपयोग से किया जा सकता है।

व्यापार

साल २०१२ में, उत्तर अमेरिकी विज्ञापनदाताओं ने खोज इंजन विपणन पर $ १९.५१ अरब खरछ किया। सबसे बड़ी खोज इंजन विपणन (एस इ एम) विक्रेताओं में गूगल ऐडवर्ड्स, बिंग एड्स, और बैडू शामिल थे। साल २००६ से, एस इ एम पारंपरिक विज्ञापन और ऑनलाइन विपणन की भी अन्य चैनलों की तुलना में ज्यादा तेजी से बढ़ रहा था।

इतिहास

१९९० के दशक में वेब पर साइटों की संख्या कि वृद्धि हुई और खोज इंजन लोगों को जल्दी से जानकारी खोजने में मदद करने के लिए प्रदर्शित होने लगी। खोज इंजन ने अप्नी सेवाओं के वित्तपोषण के लिए व्यापार मॉडल विकसित किया जैसे १९९६ में ओपण टेक्स्ट और फिर १९९८ में गोटु.कोम द्वारा पेय पर क्लिक कार्यक्रम शुरु किया। 
"सर्च एंजिन मार्केटिंग", एसईओ प्रदर्शन में शामिल गतिविधियों के स्पेक्ट्रम को कवर करने के लिए २००१ में डैनी सुलिवन द्वारा प्रस्तावित किया गया था।  isइस्के अलावा खोज इंजन में पेयड लिस्टिंग का भुगतान का प्रबंध निर्देशिका के लिए साइटों को प्रस्तुत करना और व्यवसायों, संगठनों और व्यक्तियों के लिए ऑनलाइन विपणन रणनीति विकसित करने का काम भि किया गया।

तरीके और मेट्रिक्स

चार प्रकार के श्रेणियां और मैट्रिक्स हैं जिस्से खोज इंजन विपणन के माध्यम से वेबसाइट का अनुकूलन किया जासक्ता है। 
१.कीवर्ड अनुसंधान और विश्लेषण के तीन "उपाय" है: साइट सुनिश्चित रूप से खोज इंजन में अनुक्रमित करके साइट और अपने उत्पादों के लिए सबसे अधिक प्रासंगिक और लोकप्रिय कीवर्डों को खोजने से और अधिक यातायात उत्पन्न करके परिवर्तित करने के लिए एक तरह से साइट पर उन कीवर्ड का उपयोग किया जाता है।
सभी वेबसाइटों के लिए ऑन पेज सर्च इंजन ऑप्टिमाइजेशन भी बहुत ज़रूरी होता है।
२.वेबसाइट संतृप्ति और लोकप्रियता या एक वेबसाइट खोज इंजन पर कितनी उपस्थिति है इस्का अनुमोल खोज इंजन पर अनुक्रमित साइट के पृष्ठों की संख्या (संतृप्ति) के माध्यम और साइट (लोकप्रियता) के कितने बेक्लिंस है इस्से विश्लेषण किया जा सकता है।
३.बेक एन्ड उपकरणों, वेब विश्लेषणात्मक उपकरणों और एच टि एम एल सत्यापनकर्तों सहित वेबसाइट और अपने आगंतुकों पर डेटा प्रदान करने से एक वेबसाइट की सफलता मापा जाता है। इन उपकरणों से रूपांतरण संबंधी जानकारी प्रदान किया जा सकता हैं।
४.हूईस उपकरण विभिन्न वेबसाइटों के मालिकों को पता देता है और कॉपीराइट एवं ट्रेडमार्क मुद्दों से संबंधित महत्वपूर्ण जानकारी भी प्रदान करता हैं।

भुगतान शामिल किए जाने

खोज इंजन कंपनी अपने वेबसाइट में परिणाम पृष्ठों को शामिल करने के लिए फीस चार्ज करते है। खोज इंजन अनुकूलन का एक उपकरण अपने आप में एक खोज इंजन विपणन पद्धति है।

उदाहरण

ऐडवर्ड्स को एक वेब आधारित विज्ञापन साधन के रूप में मान्यता दिया गया है। यह एक निश्चित उत्पाद या सेवा के संबंध में जानकारी की तलाश में वेब उपयोगकर्ताओं के लिए स्पष्ट रूप से विज्ञप्ति वितरित कर सकते हैं। ऐडवर्ड्स प्रचार की सहायता से केवल नौ महीनों में ही २५०% तक उपभोक्ता की वेबसाइटों के लिए वेब यातायात के विकास में बड़ी सफलता का योगदान प्रदान कर सकता है।
रामविलास शर्मा का रचना संसार

रामविलास शर्मा के रचना संसार को तीन प्रमुख भागों में बाँटा जा सकता है- साहित्यिक, ऐतिहासिक तथा आलोचनात्मक।

ऐतिहासिक दृष्टि

इतिहास की समस्याओं से जूझना मानो उनकी पहली प्रतिज्ञा हो। वे भारतीय इतिहास की हर समस्या का निदान खोजने में जुटे रहे। उन्होंने जब यह कहा कि आर्य भारत के मूल निवासी हैं, तब इसका विरोध हुआ था। उन्होंने कहा कि आर्य पश्चिम एशिया या किसी दूसरे स्थान से भारत में नहीं आए हैं, बल्कि सच यह है कि वे भारत से पश्चिम एशिया की ओर गए हैं। वे लिखते हैं - दूसरी सहस्त्राब्दी ईसा पूर्व बड़े-बड़े जन अभियानों की सहस्त्राब्दी है। इसी दौरान भारतीय आर्यों के दल इराक से लेकर तुर्की तक फैल जाते हैं। वे अपनी भाषा और संस्कृति की छाप सर्वत्र छोड़ते जाते हैं। पूँजीवादी इतिहासकारों ने उल्टी गंगा बहाई है। जो युग आर्यों के बहिर्गमन का है, उसे वे भारत में उनके प्रवेश का युग कहते हैं। इसके साथ ही वे यह प्रयास करते हैं कि पश्चिम एशिया के वर्तमान निवासियों की आँखों से उनकी प्राचीन संस्कृति का वह पक्ष ओझल रहे, जिसका संबंध भारत से है। सबसे पहले स्वयं भारतवासियों को यह संबंध समझना है, फिर उसे अपने पड़ोसियों को समझाना है।
अजीत डोभाल

प्रारम्भिक शिक्षा

अजित डोभाल का जन्म 1945 में उत्तराखंड के पौड़ी गढ़वाल में एक गढ़वाली परिवार में हुआ। उन्होंने अपनी प्रारम्भिक शिक्षा अजमेर के मिलिट्री स्कूल से पूरी की थी, इसके बाद उन्होंने आगरा विश्वविद्यालय से अर्थशास्त्र में एमए किया और पोस्ट ग्रेजुएशन करने के बाद वे आईपीएस की तैयारी में लग गए। कड़ी मेहनत के बल पर वे केरल कैडर से 1968 में आईपीएस के लिए चुन लिए गए।

करियर

अजीत डोभाल 1968 में केरल कैडर से आईपीएस में चुने गए थे, 2005 में इंटेलिजेंस ब्यूरो यानी आईबी के चीफ के पद से रिटायर हुए हैं। वह सक्रिय रूप से मिजोरम, पंजाब और कश्मीर में उग्रवाद विरोधी अभियानों में शामिल रहे हैं।
1987 हैमबर्ग मास्टर्स

पुरुष एकल

इवान लेंडल ने  मिलोस्लाव मेसिर को 6-1, 6-3, 6-3 से हराया।
खगोल विज्ञान शब्द-कोश

यह शब्द-कोश खगोल विज्ञान के हिन्दी शीर्षकों के अभाव और उसकी वर्तनी को लेकर आ रही दिक्कतों को देखते हुए बनाया गया है। इंटरनेट पर इस विषय पर हिन्दी में बहुत कम सामग्री उपलब्ध होने के कारण विकिपीडिया पर लेखन के लिए अंग्रेजी लेखों का अनुसरण किया जाता है। इसलिए सुविधा के दृष्टीगत इसमें शीर्षकों को अंग्रेजी वर्णमाला के क्रमानुसार रखा गया है। यदि आपके पास शीर्षकों की संदर्भ सूत्र सहित जानकारी हो तो उसे इसमे जोडकर अपना योगदान दे।

A

Aphelion- अपसौर
Apogee- अपभू
Ascending node- आरोही पात
Asteroid- ग्रहिका
Astronautics- खगोलयानिकी
Astrophysics- खगोल भौतिकी

B

Barnard's star- बर्नार्ड-तारा
Black Dwarf- कृष्ण वामन
Black Hole- कृष्ण छिद्र

C

Celestial Body- खगोलीय पिण्ड
Chromosphere- वर्णमण्डल
Comet- धूमकेतु, पुच्छल तारा
Constellation- तारामंडल, नक्षत्र
Cosmology- विश्व विज्ञान

D

Dwarf Planet- छोटा ग्रह

E

Earth- पृथ्वी
Elongation- प्रसरकोण, सूर्यान्तर कोण
Expanding Universe- प्रसरणशील ब्रह्माण्ड

G

Galaxy- मंदाकिनी

L

Light year- प्रकाश वर्ष

M

Magnetosphere- चुंबक मंडल
Mars- मंगल
Mercury- बुध
meteorite- उल्का पिण्ड

N

Nadir- अधोबिंदु
Nebula- निहारिका
Neutron Star- न्यूट्रॉन सितारा

O

Observer- पर्यवेक्षक
Outer Planet- बाह्य ग्रह

P

Penumbra- उपछाया
Periastron- तारानीच, उपतारक
Perigalacticon- आकाशगंगानीच
Perigee- उपभू
Perihelion- उपसौर
Periodic Comet- आवर्ती धूमकेतु
Periodic Star- आवर्ती तारा
Planet- ग्रह
Planetesimal- ग्रहाणु

S

Satellite- चंद्रमा
Space Probe- अंतरिक्ष अन्वेषी
Solar System- सौरमण्डल
Star- सितारा
Star catalogue- तारा सारणी
Subdwarf star- उपवामन तारा
Subgiant star- उप बृहत् तारा, उप दानव तारा
Sun- सूर्य
Sun Spot- सूर्य कलंक
Syzygy- युति-वियुति

U

Umbra- प्रच्छाया
Universe- ब्रह्माण्ड

V

Venus- शुक्र

W

White dwarf- श्वेत वामन
सिप

यह स्वीडन की एक प्रमुख समाचार संस्था है।
मेवात

मेवात भारत के उत्तरपश्चिम में हरियाणा, राजस्थान व उत्तर प्रदेश में स्थित एक ऐतिहासिक व पारंपरिक क्षेत्र है। मोटेतौर पर इसकी सीमा में हरियाणा का मेवात जिला, राजस्थान के  अलवर,  भरतपुर व धौलपुर जिले तथा साथ लगते उत्तर प्रदेश के क्षेत्र आते हैं। यह सीमाएं ईसा पूर्व ५वीं शताब्दी में स्थापित प्राचीन राज्य 'मत्स्य' से मेल खाती हैं। 
मेवात जिला हरियाणा का एक जिला भी है जिसका मुख्यालय नूँह में स्थित है। इस जिले का क्षेत्रफल १९१२ वर्ग किमी है तथा जनसंख्या २०११ की जनगणना के अनुसार 1089406 है। 
मेवात के स्थानीय निवासी 'मेव' कहलाते हैं। जिस क्षेत्र में मेव लोग रहते हैं उसे ही मेवात कहा जाता है। अनुमानतः इस क्षेत्र में १२०० गाँव हैं, जिनमें ५५० हरियाणा में, ६०० राजस्थान में व ५० उत्तर प्रदेश में पड़ते हैं।जेसा कि
मोहनदास नैमिशराय

मोहनदास नैमिशराय ख्यातनाम दलित साहित्यकार एवं बयान के संपादक हैं। झलकारी बाई के जीवन पर वीरांगना झलकारी बाई नामक एक पुस्तक सहित उनकी ३५ से अधिक कृतियाँ प्रकाशित हो चुकी हैं, जिनमें उपन्यास, कथा संग्रह, आत्म कथा तथा आलेख इत्यादि शामिल हैं। वे सामाजिक न्यास संदेश के संपादक भी हैं। उनका बचपन गरीबी में बीता। वे मेरठ में रहते थे। मिट्टी का कच्चा घर था। विशेष कपड़े भी उस समय पहनने के लिए नहीं थे। बिना चप्पल या जूते के भी आना-जाना पड़ता था। उनकी शिक्षा मेरठ में कुमार आश्रम में हुई। यह आश्रम लाला लाजपत राय ने दलितों की शिक्षा के लिए बनवाया था।
उनके पिता आरंभ में सामाजिक कार्यकर्ता थे। वे डिप्रेस्ड लीग के चेयरमेन रहे और जब उन्होंने हायस्कूल किया तो वे पूरे जिले में हायस्कूल करने वाले दूसरे व्यक्ति थे। पिताजी नाटकों में भूमिका भी करते थे।
२८१५ ईसा पूर्व

२८१५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८१५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
औरैया जिला

स्थिति

इस जिले के उत्तर में कन्नौज जिला ,दक्षिण में यमुना नदी और जिला जालौन ,पूर्व में जिला कानपुर देहात तथा पश्चिम में जिला इटावा स्थित है।  औरैया जनपद मुख्यालय राष्ट्रीय राजमार्ग संख्या 2 मुगल रोड पर स्थित है जो कि कानपुर महानगर से 105 किलोमीटर पश्चिम तथा इटावा जनपद मुख्या‍लय से 63 किलोमीटर पूर्व में है। 
अजीतमल तहसील का शिक्षा के क्षेत्र मे जिले मे प्रथम स्थान है।

जिले का गठन

१७ सितम्बर १९९७
एवोबेन्जिन

एवोबेन्जिन एक कार्बनिक यौगिक है।
हविर्भू

हविर्भू कर्दम ऋषि एवं देवहूति की चतुर्थ कन्या थी। हविर्भू का विवाह पुलस्त्य ऋषि के साथ हुआ था। पुलस्त्य और हविर्भू से अगस्त्य और विश्रवा का जन्म हुआ।
विश्रवा  की दूसरी पत्नी केसिनी के गर्भ से रावण, कुम्भकर्ण तथा विभीषण उत्पन्न हुये।
काउखाली उपज़िला, पिरोजपुर

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

कौखाली उपजिला बांग्लादेश के दक्षिणी भाग में, बरिशाल विभाग के पिरोजपुर जिले में स्थित है।
कृष्णा सोबती

जीवन परिचय

कृष्णा सोबती का जन्म गुजरात में 18 फरवरी 1925 को हुआ था। भारत के विभाजन के बाद गुजरात का वह हिस्सा पाकिस्तान में चला गया है। विभाजन के बाद वे दिल्ली में आकर बस गयीं और तब से यहीं रहकर साहित्य-सेवा कर रही हैं। उन्हें 1980 में 'ज़िन्दगीनामा' के लिए साहित्य अकादमी पुरस्कार मिला था। 1996 में उन्हें साहित्य अकादमी का फेलो बनाया गया जो अकादमी का सर्वोच्च सम्मान है।
2017 में इन्हें भारतीय साहित्य के सर्वोच्च सम्मान "ज्ञानपीठ पुरस्कार" से सम्मानित किया गया है। ये मुख्यतः कहानी लेखिका हैं। इनकी कहानियाँ 'बादलों के घेरे' नामक संग्रह में संकलित हैं। इन कहानियों के अतिरिक्त इन्होंने आख्यायिका (फिक्शन) की एक विशिष्ट शैली के रूप में विशेष प्रकार की लंबी कहानियों का सृजन किया है जो औपन्यासिक प्रभाव उत्पन्न करती हैं। ऐ लड़की, डार से बिछुड़ी, यारों के यार, तिन पहाड़ जैसी कथाकृतियाँ अपने इस विशिष्ट आकार प्रकार के कारण  उपन्यास के रूप में प्रकाशित भी हैं।
इनका निधन 25 जनवरी 2019 को एक लम्बी बिमारी के बाद सुबह साढ़े आठ बजे एक निजी अस्पपताल में हो गया।

सम्मान एवं पुरस्कार

साहित्य अकादमी की महत्तर सदस्यता समेत कई राष्ट्रीय पुरस्कारों और अलंकरणों से शोभित कृष्णा सोबती ने पाठक को निज के प्रति सचेत और समाज के प्रति चैतन्य किया है। आपको हिंदी अकादमी, दिल्ली की ओर से वर्ष २०००-२००१ के शलाका सम्मान से सम्मानित किया गया था। उन्हें वर्ष २०१७ का ५३वाँ ज्ञानपीठ पुरस्कार प्रदान करने की घोषणा हुई है।